2012 m. gegužės 22 d. Bendrojo Teismo sprendimas byloje Evropaïki Dynamiki prieš Komisiją
(Byla T-17/09)
(Viešasis paslaugų pirkimas - Konkurso procedūra - Informatikos paslaugų, susijusių su Elektroninio keitimosi informacija apie socialinę apsaugą sistemos (EESSI sistema) vystymu ir įdiegimu, Europoje gyvenamąją vietą keičiančių asmenų socialinės apsaugos koordinavimo srityje, teikimas - Dalyvio pasiūlymo atmetimas - Sprendimas sudaryti sutartį - Pareiga motyvuoti - Skaidrumas - Vienodas požiūris - Akivaizdi vertinimo klaida - Suinteresuotumo pareikšti ieškinį nebuvimas - Deliktinė atsakomybė)
Proceso kalba: anglų
Šalys
Ieškovė: Evropaïki Dynamiki - Proigmena Systimata Tilepikoinonion Pliroforikis kai Tilematikis AE (Atėnai, Graikija), atstovaujama advokatų N. Korogiannakis ir P. Katsimani
Atsakovė: Europos Komisija, atstovaujama N. Bambara ir E. Manhaeve, padedamų iš pradžių solisitoriaus W. Sparks, vėliau advokato E. Petritsi, ir galiausiai solisitoriaus O. Graber-Soudry
Dalykas
Pirma, panaikinti Komisijos sprendimą atmesti ieškovės pasiūlymą, pateiktą atsakant į konkurso skelbimą VT/2008/019 EMPL EESSI dėl informatikos prekių ir paslaugų teikimo pagal EESSI sistemą (OL 2008/S 111 148 213) ir sprendimą sudaryti sutartį su konkurso laimėtoju, antra, priteisti žalos atlyginimą.
Rezoliucinė dalis
Atmesti ieškinį.
Evropaïki Dynamiki - Proigmena Systimata Tilepikoinonion Pliroforikis kai Tilematikis AE padengia bylinėjimosi išlaidas.
____________
1 - OL C 82, 2009 4 4.